Source: http://www.enviroportal.sk/agendy/podnikatel/horninove-prostredie/vybrane-povinnosti-a-zakladne-pojmy-podla-banskeho-zakona
Timestamp: 2018-02-24 10:25:36+00:00

Document:
Vybrané povinnosti podľa banského zákona (zákon č. 44/1988 Zb.) - Enviroportál - životné prostredie online
Vybrané povinnosti podľa banského zákona (zákon č. 44/1988 Zb.)
Nerastné bohatstvo je vlastníctvom SR (čl. 4 Ústavy SR). Predmetom ochrany surovinového potenciálu štátu sú výhradné ložiská (§5 banského zákona).
Rozdelenie nerastov na vyhradené a nevyhradené, popis ložísk je uvedený v §3 - 6 zákona č. 44/1988 Zb.
Ložiská nevyhradených nerastov sú súčasťou pozemku a nevzťahuje sa na ne právna ochrana (§7 zákona č. 44/1988 Zb).
V prípade, že niekto zistí mimo rámca organizovaného geologického prieskumu výskyt ložiska vyhradeného nerastu, je povinný bezodkladne oznámiť MŽP SR (§12 zákona č. 44/1988 Zb).
Kto zistí staré banské dielo alebo jeho účinky na povrch, oznámi to bezodkladne MŽP SR, ktoré zabezpečí ďalšie kroky (§35 zákona č. 44/1988 Zb).
Na zabezpečenie ochrany nerastného bohatstva pri územnoplánovacej činnosti sú orgány územného plánovania a spracovatelia územnoplánovacej dokumentácie povinné dodržiavať zásady uvedené v § 15 zákona č. 44/1988 Zb.
V banskom zákone a jeho vykonávacej vyhláške sú na ochranu a využívanie (dobývanie) výhradných ložísk vymedzené dve základné kategórie:
chránené ložiskové územie (CHLÚ) (§ 16 až §19 zákona č. 44/1988 Zb.),
dobývací priestor (DP) (§25 - §28 zákona č. 44/1988 Zb.).
Starostlivosť o chránené nerasty sa zabezpečuje zákonom NR SR č. 287/1994 Z. z. o ochrane prírody a krajiny a vyhláškou MŽP SR č. 213/2000 Z. z. o chránených nerastoch a chránených skamenelinách a o ich spoločenskom ohodnocovaní.
Na projektovanie, výstavbu, prípadne rekonštrukciu baní a lomov včítane výsypiek, odvalov a odkalísk sa vzťahujú všeobecné predpisy o investičnej výstavbe. Dokumentácia týchto stavieb musí okrem náležitostí ustanovených všeobecnými predpismi zabezpečovať dodržiavanie zásad (§ 23 zákona č. 44/1988 Zb.).
Na dobývanie výhradného ložiska sa organizácii, ktorá ma príslušné banské oprávnenie sa určí dobývací priestor, ktorého určenie oprávňuje na dobývanie výhradného ložiska. Podmienky určenia dobývacieho priestoru, vymedzenia jeho hraníc, uskutočnenia zmien a jeho zrušenia a konaním v týchto záležitostiach sú stanovené v § 24 - 28 zákona č. 44/1988 Zb.
pri využívaní výhradného ložiska dodržiavať povinnosti uvedené v §10 zákona č. 44/1988 Zb.,
pri geologickom prieskume výhradných ložísk z hľadiska ochrany a racionálneho využitia nerastného bohatstva dodržiavať povinnosti uverejnené v §11 banského zákona,
zaslať výpočet zásob výhradných ložísk (§14 ods. zákona č. 44/1988 Zb.) na MŽP SR na posúdenie, odsúhlasenie a zapísanie do súhrnnej evidencie zásob (§14 ods. 3 zákona č. 44/1988 Zb.),
zaslať návrh na odpis zásob výhradného ložiska (§14a ods. zákona č. 44/1988 Zb.) na odsúhlasenie obvodnému banskému úradu, do ktorého obvodu pôsobnosti výhradné ložisko patrí (§14 ods. zákona č. 44/1988 Zb., ods. 5) a odsúhlasený odpis zaslať MŽP SR na jeho zápis do súhrnnej evidencie zásob výhradných ložísk (§14 ods. zákona č. 44/1988 Zb., ods. 6), odsúhlasený odpis je súčasťou banskomeračskej a geologickej dokumentácie a evidencie zásob v organizácii (§ 8 vyhlášky SGÚ 97/1988 Zb.),
oznámiť MŽP SR a obvodnému banskému úradu, ak pri dobývaní výhradných ložísk v dobývacom priestore zistí ložisko iného vyhradeného nerastu a postupovať ďalej podľa ich rozhodnutia (§31, ods.1 zákona č. 44/1988 Zb.),
zabezpečiť v priebehu dobývania v nevyhnutnom predstihu v hraniciach svojho dobývacieho priestoru ďalší prieskum ložiska (§31, ods. 2 zákona č. 44/1988 Zb.),
na účely dobývania po ukončení alebo trvalom zastavení prevádzky v hlavných banských dielach a lomoch vykonať ich likvidáciu (§31, ods. 4 zákona č. 44/1988 Zb.),
vypracovať plány otvárky, prípravy a dobývania výhradných ložísk, v prípade ak má určený dobývací priestor (§32 zákona č. 44/1988 Zb.),
platiť úhrady, ak má určený dobývací priestor (§ 32a zákona č. 44/1988 Zb.), žiadosť o zníženie úhrady zasiela organizácia HBÚ do 31.mája, za ktorý žiada o zníženie úhrady (§ 32a zákona č. 44/1988 Zb. Ods. 11 - 12),
pred zaradením príslušných prác do plánu otvárky, prípravy a dobývania výhradného ložiska dohodnúť sa s orgánmi, fyzickými osobami a právnymi osobami, ktorým prislúcha ochrana objektov,
riešiť strety záujmov (§ 33 zákona č. 44/1988 Zb.),
riešiť spôsobené banské škody a ich náhradu (§ 33 zákona č. 44/1988 Zb.),
zaisťovať bezpečnosť prevádzky vrátane havarijnej prevencie a plnenie úloh banskej záchrannej služby, bezodkladne odstraňovať nebezpečné stavy ohrozujúce verejné záujmy (§ 38 zákona č. 44/1988 Zb.),
viesť a včas dopĺňať banskomeračskú a geologickú dokumentáciu (§ 39 zákona č. 44/1988 Zb.),
pri použití banských vôd starať sa o banské vody a hospodárne ich využívať (§ 40 zákona č. 44/1988 Zb.).

References: §3
 § 15
 §19
 §28
 § 24
 §10
 §11